Uutisissa: Venäjä kaappaa ukrainalaislapsia, -
sijoittaa heidät venäläiskoteihin ja kääntää perheitään vastaan.
Nyt heitä yritetään saada kotiin.
Lisäksi: David Zuckin tehtävä.
Remedy Driven keulakuva taistelee nykyajan orjuutta vastaan.
Ja: Yhdeksän juutalaispappia, viisi punaista hiehoa -
ja maapalsta Öljymäellä.
Kuulemme, miten se voi olla lopunaikojen profetian täyttymys.
KRISTILLISEN MAAILMAN UUTISET
Hei ja tervetuloa uutisten pariin!
Olen George Thomas. Ankkuriparini Wendy Griffith on matkoilla.
Venäjää syytetään taas uusista julmuuksista Ukrainaa vastaan.
Kymmeniätuhansia lapsia on riistetty perheiltään, -
viety Venäjän syrjäseuduille ja adoptoitu laittomasti.
Nyt järjestöt pyrkivät palauttamaan lapset omiin perheisiin.
Chuck Holton jatkaa.
Venäjä käyttää ukrainalaislapsia pelinappuloina hyökkäyssodassaan.
Kansainvälinen sotarikostuomioistuin syyttää Putinia lasten siirtämisestä.
Ukrainalaisviranomaiset yrittävät palauttaa tuhansia lapsia, -
jotka on viety laittomasti Venäjälle.
Arviot lasten määrästä vaihtelevat. Yksi arvio on 16 000 lasta.
Nämä 16 000 on siis vahvistettu nimeltä.
Venäjän lapsiasiavaltuutettu taas väittää, että luku on yli 300 000.
Heidät on viety laittomasti Venäjälle.
Heille on annettu Venäjän kansalaisuus -
ja heidät on adoptoitu laittomasti venäläisperheisiin.
Presidentti Putin muutti toukokuussa 2022 adoptiolakeja -
ja mahdollisti nämä laittomat adoptiot.
Heistä valtaosalla on vanhempia tai sukulaisia elossa.
Monet on erotettu väkisin vanhemmistaan, -
kun vanhemmat on viety suodatusleireille, -
joilla tarkastetaan, ovatko he uskollisia Ukrainalle -
ja halutaanko heitä syyttää rikoksista.
Lapset vietiin Venäjälle tai miehitetylle Krimille.
Eräs äiti, jolla oli 4-vuotias tytär, -
yritti läpäistä suodatusleirin.
Äiti ja tytär erotettiin toisistaan.
Äidin piti luovuttaa tytär naiselle, -
jota hän ei edes tuntenut. Emme tiedä vieläkään, mitä tyttärelle tapahtui.
Lapset viedään kauas Venäjälle, jossa heidät käännetään perheitä vastaan.
Heidät siirrettiin jonnekin Venäjälle.
Kaikki yhteydet katkaistiin. Ei ollut edes matkapuhelimia.
Heillä ei ole rahaa eikä mahdollisuutta ottaa yhteyttä -
ukrainalaisviranomaisiin tai sukulaisiin Ukrainassa.
Kansainvälinen sotarikostuomioistuin -
syyttää tapausten takia Putinia ja lapsiasiavaltuutettua sotarikoksista.
Venäjä sano vain suojelleensa lapsia ja pyrkivänsä palauttamaan heidät.
Viime kesänä vanhempia kannustettiin lähettämään lapset kesäleirille -
sodan jaloista, mutta lapsia ei ikinä palautettu.
Ukrainan viranomaiset pyrkivät saamaan lapset takaisin.
9. huhtikuuta 31 ukrainalaislasta pääsi takaisin perheisiinsä Kiovassa.
Se oli onnellinen loppu joidenkin äitien painajaiseen.
Monet ovat yhä kateissa.
Voi olla vaikea tajuta, -
että jotain tällaista tapahtuu paraikaa keskellä Eurooppaa.
Mutta niin vain tapahtuu.
Kuvitelkaa, miltä näistä naisista tuntuu.
Chuck Holton, Ukraina.
Kiitos, Chuck.
Sitten kadonneisiin ja hyväksikäytettyihin lapsiin Amerikassa.
Oikeusministeri Merrick Garland nosti kriisin esiin oikeusministeriössä.
Hän sanoi keskiviikkona, että alle 18-vuotiaat -
muodostavat kadonneiksi ilmoitetuista lähes kolmanneksen.
Kymmenen viikon maanlaajuisessa operaatiossa tänä vuonna -
löytyi 225 lasta.
Se on hyvä uutinen. David Zuck taistelee ihmiskauppaa vastaan.
Remedy Drive -yhtyeen perustaja ja laulaja -
kertoo CBN:n Efrem Grahamille nähneensä -
Jumalan tuovan valoa pimeyteen.
Olen saanut eturivin paikan nykyajan orjuuden lakkautusliikkeessä.
On ollut kunnia nähdä tavallisia ihmisiä poikkeuksellisissa rooleissa -
vapauden, oikeuden ja armon areenalla.
Miten elämäsi vei sinut etulinjoille -
ihmiskaupan vastaisessa taistelussa?
Vuosina 2008―2009 ja aiemminkin kirjoitin lauluja lapsisotilaista.
Vuonna 2012 katsoin tyttäreni kanssa dokumentin lapsisotilaista.
Tyttäreni kysyi, miksi Jumala ei suojellut noita poikia.
Silloin päätin, että en voi enää tehdä musiikkia ja elää elämää tavalla, -
jossa tätä nimenomaista tragediaa ei oteta todesta.
Aloin kirjoittaa lauluja, joiden toivoin vaikuttavan jotenkin.
Exodus Road -työn vaimonsa Lauran kanssa aloittanut Matt Parker oli fani.
Bändimme on aloittanut yhteistyön Exodus Road -järjestön kanssa.
Levitämme tietoa orjuudesta konserteissamme ja levyillämme.
Matt tiesi, kuka olen. Hän lauloi biisejäni autossaan.
Hän tuli kaupunkiin etsimään artistia, -
joka voisi kertoa ihmiskaupan vastaisesta työstä.
Olin kirjoittanut lauluja ja katsonut dokumentteja samanlaisesta työstä.
Hän tuli Nashvilleen etsimään yhteistyökumppaneita.
Olin ainoa, joka ei perunut tapaamista.
Hän kertoi työstä, miten ihmiskauppiaita vakoillaan -
piilokameroiden ja valvontateknologian avulla.
Kysyin, pääsisinkö mukaan katsomaan. Siitä se alkoi.
Pääsin mukaan keikalle peitetehtäviin. Tapasin tiimin jäseniä.
Ensimmäinen keikka oli pintaraapaisu. Siitä se kasvoi.
Mitä ensimmäisestä keikasta jäi päällimmäisenä mieleen?
En ollut ikinä kohdannut sellaista köyhyyttä kuin Kaakkois-Aasiassa.
En ollut nähnyt epätoivoa, joka ympäröi köyhyyttä.
Olin ottanut selvää seksiperäisestä ihmiskaupasta ja seksiorjuudesta.
Luulin pystyväni kohtaamaan sen, mutta se ravisteli minua.
Näin, kuinka satoja ja taas satoja -
naisia ja teinityttöjä -
myydään yökerhoissa ja kadulla.
Se ei näytä sellaiselta kuin olettaisi.
Se epätoivo vaikutti minuun syvästi.
Tunsin avuttomuutta. Tämä vain yhdessä kaupungissa.
Pystynkö tekemään mitään? Jäi pieni ja riittämätön olo.
Mitä teet, ettet musertuisi, -
koska työ on niin vaikeaa?
Välillä tuntuu musertavalta. Yritän löytää keskitien.
Elämästä ei löydä täyttä tyydytystä tai iloa, -
ellei kulje toisen rinnalla murheissa. Sitähän Kristuksen kaltaisuus on.
Mutta se on musertavaa.
Haluan epätoivoisesti, että tämä vääryys poistuu.
Olemme Kristuksen ruumis. Toimitaan sitten sen mukaisesti.
Mitä mielestäsi me mukavuuden keskellä elävät emme tiedä?
Meillä ei ole aavistustakaan siitä epätoivosta, -
joka ajaa ihmisen tilanteeseen, jossa hänen täytyy toivoa, -
että tyypit, jotka vievät lapsen pikkukylästä isoon kaupunkiin, -
ovat rehellisiä ja antavat töitä hotellista tai ravintolasta.
He ovat 15-vuotiaita. Tyttäreni on nyt 15.
Kun aloitin, hän oli 5.
Miten yhteiskunta voi katsoa muualle, kun tätä tapahtuu päivänvalossa?
Mutta ei tiedetä myöskään sitä, -
millaisen muutoksen voi tuoda yksi ihminen, -
yksi haastattelu, yksi julkaisualusta, yksi rokkibändi.
Pienet väreet kääntävät lopuksi virran. Uskon niin täysin.
Pian tuhat ihmiskauppiasta on pidätetty osin meidän ansiostamme.
Olemme olleet mukana vapauttamassa kohta 2 000:ta ihmistä.
On kiusaus ajatella, että ei se ole juuri mitään.
Haluan olla kuin se poika, jolle kaikki sanoivat: -
"Ei. Ei Jeesus syö tuota." Poika sanoi: "Tässä on viisi leipää ja kaksi kalaa."
Se minulla on. Se kaikilla Washingtonissa on.
Viisi leipää ja kaksi kalaa.
Annetaan se.
Silloin Jeesus siunasi ne, ja 10 000 ihmistä sai syödäkseen.
Lisätietoja ihmiskaupan vastaisesta työstä -
on osoitteessa: exodusroad.com.
Tulossa: Punaisten hiehojen paluu.
Miksi viisi Texasissa syntynyttä hiehoa saa jotkut -
unelmoimaan kolmannesta temppelistä?
Pat Robertsonin uusi äänikirja: The Shepherd King: The Life of David.
Tutki Raamatun rakastetuimpiin kuuluvan sankarin elämää.
Opit, kuinka nöyrästä paimenesta tuli Israelin väkevä kuningas.
Daavidin esimerkki voi ohjata elämääsi, -
profeetallinen ääni voi vahvistaa uskoasi -
ja hengellinen viisaus voi innoittaa.
Kuulet, miten Daavid muutti historian kulkua.
Saat äänikirjan "The Shepherd King: The Life of David", -
kun liityt CBN:n kumppaniksi.
Saat myös Daavidin psalmeihin perustuvat hartaustekstit 10 päivälle.
Hanki äänikirja "The Shepherd King: The Life of David" -
ja hartauskirja "After God's Own Heart" jo tänään.
Soita ruudun numeroon tai käy sivustolla CBN.com.
Tuotteet ovat saatavilla nyt.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Seuraa uutisia kellon ympäri eri julkaisualustoillamme.
Hei taas. Yhdeksän juutalaispappia, palsta Öljymäellä -
ja viisi punaista hiehoa. Osaset ovat paikalla sitä varten, -
mitä jotkut pitävät kolmannen temppelin rakentamisen avaimena.
Jotkut uskovat sen viittaavan Messiaan tuloon. Chris Mitchell jatkaa.
Viisi punaista hiehoa ovat nyt salaisessa paikassa Israelissa.
Suunnitellaan, että ne siirretään vierailukeskukseen Siloon, -
jossa ilmestysmaja sijaitsi lähes 400 vuoden ajan.
4. Moos. kirja kertoo, -
että temppelin papit puhdistetaan punaisen hiehon tuhkalla.
"Ja Herra puhui Moosekselle ja Aaronille sanoen:
'Tämä on lakimääräys, jonka Herra sääsi sanoen:
Käske israelilaisia tuomaan sinulle ruskeanpunainen, virheetön hieho, -
jossa ei ole mitään vammaa ja jonka päälle iestä ei vielä ole pantu.
Antakaa se pappi Eleasarin haltuun, -
ja vietäköön se leiristä ulos ja teurastettakoon hänen edessänsä.
[...sen ruho on poltettava...] puhdistusvettä varten.
Tämä on syntiuhri.'"
Hiehot ovat nyt 1,5―2-vuotiaita.
Raamatun mainitsemassa seremoniassa -
hiehot olivat vähintään 3-vuotiaita.
Niissä ei saa olla vikaa tai hylkäävää virhettä, -
ei edes yhtä valkoista tai mustaa karvaa.
Projektissa työskentelevät sanovat, -
että seremonia täytyy järjestää Öljymäellä -
vastapäätä paikkaa, jossa temppeli seisoi.
Tämä 12 vuotta sitten hankittu palsta täyttää molemmat ehdot.
Seremonia piti järjestää paikalla, -
josta sitä toimittava pappi näki pyhän paikan.
Rabbi Jitshak Mamo johtaa Uvne Jerusalem -järjestöä, -
joka ajaa temppelin rakentamista. Hän omistaa palstan.
Toivomme, että 1,5 vuoden kuluttua -
täällä voidaan järjestää punaisen hiehon seremonia -
ensimmäisenä vaiheena kohti temppeliä.
Seremoniaan tarvitaan pappeja, jotka eivät ole saastuneet kuolleista.
Temppeli-instituutilla on yhdeksän puhdasta pappia.
He eivät ole syntyneet sairaalassa vaan kotona.
He eivät käy hautuumaalla. He ovat puhtaita, ja he odottavat.
Meillä on siis papit, hiehot ja palsta.
Kaikki on valmiina. Pitää vain odottaa 1,5 vuotta.
Byron Stinson Boneh Israel -järjestöstä, -
joka rakentaa raamatullista Israelia, auttoi hiehojen etsinnässä.
Hän sanoo, että nämä olisivat ensimmäiset 2 000 vuoteen -
ja että kolmannen temppelin rakentamisprosessi alkoi, -
kun juutalaisia alkoi palata Israeliin ja Israelin valtio syntyi.
Vuonna 1948 maa syntyi yhdessä päivässä, -
vaikka sen piti olla mahdotonta.
Israelista on tullut vahva maa.
Profetiat alkavat täyttyä siellä.
Moni on jo täyttynyt.
Se todistaa Jumalan työstä, jossa Jerusalem on keskipisteessä.
Ja temppeli on Jerusalemin keskipiste.
Kukaan ei tiedä varmaksi, miten se tulee tapahtumaan.
Temppeli on kaikkien kansojen rukoushuone, Stinson uskoo.
Raamatussa sanotaan, että Salomonin temppeli -
oli jumalanpalveluksen huone kaikille kansoille. Se temppeli on.
Ajatellaan, että temppeli kuuluu vain juutalaisille.
Ei. Kaikille kansoille.
Joel Rosenberg kirjoitti romaanissaan kolmannesta temppelistä.
Juutalaisten näkemykset vaihtelevat, hän sanoo.
Jotkut juutalaiset ajattelevat, että Messias rakentaa temppelin, -
toiset taas, että ihmiset rakentavat temppelit, niin Messias tulee.
Asiaan vihkiytyneet juutalaiset ovat jakautuneet kahteen leiriin.
Valtaosa israelilaisista ei ajattele koko asiaa.
Heitä huolettaa puhe temppelistä, sillä muutenkin on ongelmia.
Myös kristittyjen keskuudessa näkemykset vaihtelevat.
Jotkut ajattelevat sitä, toiset eivät. Enemmistö kuuluu jälkimmäiseen.
Ne, jotka ajattelevat, uskovat, että se rakennetaan -
ennen Jeesuksen toista tuloa.
Ei välttämättä ennen tempausta mutta ehdottomasti ennen toista tuloa.
Ja että ahdistuksen ajalla antikristus nousee kolmanteen temppeliin -
ja yrittää sieltä hallita maailmaa.
Voiko se tapahtua elinaikanamme? Sitä ei osaa sanoa varmaksi.
Jotkut juutalaiset todella jo tekevät valmisteluja sitä varten, -
ja sitä kannattaa seurata tarkasti.
Stinsonin mukaan kaikki kutsutaan punaisen hiehon seremoniaan, -
joka voidaan järjestää pääsiäisenä 2024.
Kaikki on nyt valmiina, kunhan jokin hiehoista pysyy virheettömänä.
Kaikki on valmiina, myös papit.
Maimonidesin mukaan Mooseksen ajasta toisen temppelin aikaan -
oli yhdeksän punaista hiehoa.
Yhtäkkiä hän toteaa, että kymmenes edeltää Messiaan tuloa.
Se siis tiedetään. Ehkä meillä on etuoikeus -
olla niitä, jotka auttavat Messiasta tässä asiassa. Odotetaan.
Chris Mitchell, Öljymäki, Jerusalem.
Tulossa: Voimaa Raamatusta.
Senaattori Tim Scott kertoo elämäntarinansa.
Miksi hän uskoo Jumalan käskeneen häntä pyrkimään USA:n presidentiksi?
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Hei taas. Jumalalla on vielä suunnitelmia Amerikan varalle.
Se on Etelä-Carolinan senaattori Tim Scottin viesti -
hänen ilmoittautuessaan presidenttikisaan.
Hän kertoi Abigail Robertsonille, mitä Jumala sanoi hänelle ennen sitä.
Tim Scott kutsuu itseään ehdokkaaksi, jota äärivasemmisto pelkää eniten.
Hän aloitti vaalikampanjansa Etelä-Carolinan Charlestonissa -
vapauden, toivon ja mahdollisuuksien sanomalla.
Puolueemme ja kansakuntamme -
ovat nyt valinnan edessä.
Valitaanko uhrius vai voitto?
Scottin opinahjon areena oli täynnä hänen ehdokkuutensa innostamia.
Tehdään se!
Vuosi sitten Scott kertoi lähtevänsä kisaan vain, -
jos Jumala kehottaa siihen.
En voi puhua korvin kuultavasta äänestä.
Se oli rauhan tunne sydämessä.
Ennen ilmoitustaan Scott matkusti ympäri maata tapaamassa kansaa.
Kuulin kaikkialla, että olemme uskon täyttämä maa -
ja maamme perustana on juutalais-kristillinen arvopohja.
Mitä kauemmas siitä mennään, sitä kovempaa on elämä.
Mitä lähemmäs, sitä parempaa on elämä.
Se sanoma innostaa minua.
Scott kertoo Jumalan ilmoittaneen hänelle näin: -
Ajattelin sitä noin kello 6 tai 7. Minulla oli perhosia vatsanpohjassa.
Lopuksi kuulin Herran sanovan sydämessäni: -
"Tässä ei ole kyse sinusta.
Älä luulekaan niin. Olet astiani, mutta tässä ei ole kyse sinusta."
Kyse on amerikkalaisista, jotka kipeästi kaipaavat toivoa.
He haluavat suojella rakastamaansa maata.
Scott uskoo pystyvänsä yhdistämään pahasti jakautuneen maan.
Hän on hyvin optimistinen.
Koin Herran sanovan: "Irrota itsesi yhtälöstä.
Katsotaan, mitä tapahtuu."
Olen varma, että Hänellä on vielä suunnitelmia Amerikalle.
Toivon, että tuomme uuden optimismin ja toivon aallon, -
kun käännymme jälleen uskon puoleen.
En tarkoita vain uskoa Herraan vaan toisiimme ja tulevaisuuteen.
Yksi konservatiivisimmista republikaanisenaattoreista -
edistää turvallisuutta, kouluvalintaa, -
elämää vaalivia lakeja ja konservatiivista taloudenhoitoa.
Inflaatio on Bidenin kaudella 16 %.
Se on musertavaa sellaisille perheille, joista itse olen ponnistanut.
Työnteko on kunniallista. Yh-äitini opetti sen.
Haluan osoittaa, että arvokkuus palautetaan, -
jos vain kykenee, työnteolla. Sitä kutsutaan tolkuksi.
Se saa kannatusta vasemmalla ja oikealla.
Scott ei maininnut puheessaan entistä presidenttiä Donald Trumpia.
Ykkösehdokkaana pidetty Trump puhui epätavallisen lämpimästi Scottista -
ja toivotti hänelle onnea.
Teimme hyvää työtä yhdessä.
Amerikka tarvitsee presidenttiä, -
joka saa vastapuolen mukaan tekemään tolkun politiikkaa, -
jota esitämme amerikkalaisille. Uskon, että olen siinä hyvä.
Scott sanoo strategiaansa yksinkertaiseksi.
Olen oma itseni ja uskon maamme mahdollisuuksiin.
Teemoja ovat toivon palauttaminen, mahdollisuudet, -
ja maan puolustaminen etelärajalta alkaen.
Scott sanoo ammentavansa Raamatusta voimaa ja rohkaisua.
Uskon yhä Amerikan hyvyyteen.
Siksi nojaan, kuten puheessani sanoin, Ef. 3:20:een, -
että Jumala pystyy tekemään monin verroin enemmän -
kuin osaamme pyytää tai kuvitella.
Aletaan taas uskomaan toisiimme ja asetetaan tähtäin niin ylös, -
ettemme voi epäonnistua.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Mies sodan ja urhoollisuuden
Skandaalin ja tragedian
Musiikin ja uskon
Kohtalon ja näyn
Mutta ennen kaikkea... Jumalan sydämen mukainen mies.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Uutiskanavasi
Sarjasi
Jutut, joista välität
Milloin haluat
Missä haluat
Lataa CBN News -sovellus tänään.
Lopuksi: CBN:n Operaatio Siunaus opettaa taitoja, -
joilla voi ponnistaa köyhyydestä.
Nigeriassa Tabithan ja aviomiehen oli vaikeaa saada ruokaa lapsille.
Operaatio Siunaus järjesti leivonnais-, vaseliini- ja saippuakurssin.
Nyt Tabitha valmistaa tuotteita omalle perheelleen -
sekä myyntiin lähikyliin.
Mahtavaa. Tässä uutiset tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz